બાળપણમાં સ્કૂલ રિસેસનો એ માહોલ કદાચ સૌ કોઇને યાદ હશે જ. સ્કૂલમાં રિસેસના સમયે ફ્રેન્ડ્સ સર્કલ કરીને બેસી જાય. પોતપોતાના ડબ્બા ખોલે અને નાસ્તાનું શેરિંગ કરે. બાળપણની આ પાર્ટીને આપણે ડબ્બા પાર્ટી તરીકે ઓળખતા હતા. આવી જ એક પાર્ટીનો ટ્રેન્ડ કોર્પોરેટ કલ્ચરમાં પણ ચાલી રહ્યો છે. જે પાર્ટીનું નામ કોર્પોરેટ કલ્ચરમાં પોટલક પાર્ટી તરીકે પ્રચલિત છે. વર્કિંગ વુમન્સ વિવિધ વાનગીઓ ઘરેથી બનાવીને લાવે છે. જેને ઓફિસના લંચ બ્રેકમાં ઍન્જોય કરે છે. જો કે આ પાર્ટીને ઓર્ગેનાઇઝ કરવાના કેટલાક રૂલ્સ છે જેને ફૉલો કરવામાં આવે તો ચોક્કસ આ પાર્ટીને વધારે સારી રીતે ઍન્જોય કરી શકાય.